TNMK

TNMK jew Tanok na Maidani Kongo (bl-Ukren: Танок на майдані Конґо, [tɐˈnɔk nɑ mɐjˈdɑn⁽ʲ⁾i ˈkɔnɡo]; letteralment "Żifna fil-Pjazza tal-Kongo") huwa l-iżjed grupp mużikali tal-hip-hop Ukren ta' suċċess. Huwa magħruf għal-lirika tniggeż u makakka tiegħu; iħalltu ġeneri mużikali differenti flimkien bħal rock, funk u jazz mal-hip-hop u jdoqqu strumenti reali fl-albums u fl-ispettakli tagħhom f'ħin reali, iktar milli jużaw kampjuni mużikali lesti u makkinarji tat-tnabar. Il-grupp mużikali TNMK ħa sehem f'diversi festivals bħal Sziget Fest, Zakhid, Tavria Games, Chervona Ruta, Faine Misto u Bandershtat.

 Storja 
Il-grupp ġie ffurmat f'kamp tax-xogħol fl-14 ta' Ġunju 1989 minn Oleksandr "Fozzi" Sydorenko u Kostiantyn "Kotia" Zhuikov u oriġinarjament kien imsejjaħ Novye Doma (bir-Russu: Новые Дома) wara wieħed mill-kwartieri tal-belt ta' Kharkiv fejn kienu jgħixu xi membri tal-grupp stess. Huma taw spettaklu fiċ-ċerimonja tal-gradwazzjoni tal-kamp u mbagħad ġie deċiż fl-1 ta' Settembru 1989 li l-grupp kollu jitlaqqa' flimkien fl-iskola Nru 11 fejn kienu jistudjaw. F'Settembru tal-istess sena waqt is-subbotnik, il-kitarrista tal-grupp Ivan Rykov, minflok pinġa lasta tal-futbol, fir-range tal-isparar tal-iskola kiteb il-frażi "НОВЫЕ ДОМА ГР", filwaqt li għall-kumplament tal-frażi УППА spiċċatlu ż-żebgħa (ГРУППА bir-Russu tfisser grupp mużikali). Il-frażi baqgħet hemm għal iktar minn 20 sena, iżda maż-żmien iċċarat. Oriġinarjament il-grupp Novye Doma kien idoqq u jkanta ħdejn il-Palazz tal-Pijunieri lokali (fil-parti tax-Xlokk tal-belt), iżda iktar 'il quddiem irnexxielhom jiżguraw studjo fil-Palazz tal-Pijunieri fin-naħa tal-Punent tal-belt fejn daqqew u kantaw fl-1990-1994. B'kumbinazzjoni eżatt wara x-xatba fejn kien hemm il-Palazz tal-Kultura, kien hemm skola mużikali fejn l-istudenti kienu jgħixu fiha u fejn fl-istess ħin il-membru futur tal-grupp Oleh Mykhailyuta kien qed jitgħallem idoqq il-fagott (strument mużikali). L-amministrazzjoni tal-palazz ħalliet il-grupp mużikali jdoqq u jkanta abbażi ta' kundizzjoni waħda biss; li jdoqq waħda mill-kanzunetti popolari darba fil-ġimgħa. Fost il-kompożizzjonijiet li l-grupp kellu jitgħallem kien hemm I've Been Thinking About You tal-Londonbeat, Don't Cry tal-Guns N' Roses, kif ukoll kanzunetti popolari Sovjetiċi.

Fuq suġġeriment tal-mużiċist tal-istrumenti tal-korda tal-grupp Maksym Lytvynenko, il-grupp mużikali biddel ismu għal Tanets na ploschadi Kongo għall-Pjazza tal-Kongo f'New Orleans, li kienet meqjusa bħala l-post fejn twieled il-jazz.

Għall-ħabta tal-1997 il-grupp biddel ismu għall-verżjoni attwali bl-Ukren li ġie adottat għall-festival Chervona Ruta tal-1997.

Il-grupp mużikali rrilaxxa l-ewwel album tiegħu, Zroby meni hip-hop, fl-1998. Il-kanzunetta ewlenija tal-album saret hit tal-ġeneru underground fl-Ukrajna, iżda kien biss bir-rilaxx ta' Neformat fl-2001 li l-grupp kiseb il-popolarità ġenerali. Pozhezhi mista Vavilon, rilaxxat fl-2004, kellu ħoss mużikali iktar aħrax, filwaqt li Jazzy, rilaxxat fl-istess sena, kien album f'ħin reali li ġie rreġistrat flimkien ma' grupp mużikali Ukren tal-jazz, Skhid-Side, u kellu kanzunetti tat-TNMK irranġati mill-ġdid bi stil jazz u funk. Fl-istess sena, il-grupp mar jagħti spettaklu fi Franza u rreġistra verżjonijiet bil-Franċiż ta' wħud mill-kanzunetti tiegħu. L-album Syla tal-grupp ġie vvutat bħala l-aqwa album tal-2005 mill-iżjed portal tal-mużika popolar tal-Ukrajna music.com.ua. L-album tal-2008, ReFormatTsia vol.2, huwa kompilazzjoni ta' remixes tal-kanzunetti tal-grupp kantati minnu u minn kantanti oħra bħal Oleh Skrypka, Mariya Burmaka u GreatFruit. L-album jinkludi wkoll remix tal-kanzunetta "Chervona Ruta" flimkien ma' Sofia Rotaru. Fl-2014 il-grupp irrilaxxa l-aħħar album tiegħu Dzerkalo.

 Diskografija 

 1998 Zroby meni hip-hop (Make me hip hop) (Зроби мені хіп-хоп)
 2001 Neformat (Curiosities) (Неформат)
 2002 Reformatsiya (Reformation) (Реформація) (album remix)
 2004 Pozhezhi mista Vavilon (Fires of the City Babylon) (Пожежі міста Вавілон)
 2004 Jazzy (album f'ħin reali)
 2005 Syla (The Power) (Сила)
 2008 ReFormatTsia vol.2 (ReFormation vol.2) (album remix)
 2010 S.P.A.M. (С.П.А.М.)
 2014 Dzerkalo (The Mirror) (Дзеркало)
 2018 7

 Referenzi 

Kategorija:Gruppi mużikali
Kategorija:Nies Ukreni